السلام عليكم ورحمة الله وبركاته. في الفترة الاخيرة موضوع الحجاب موديلز انتشر جدا. وتلاقي آآ في اكونتس خاصة على انستجرام حتى جات لي رسالة آآ عندهم ما شاء الله عدد من الالاف من المتابعين والمتابعات
اه هي الفكرة ان هي البنت بتلبس اه لبس حجاب المفروض ان هو بيبقى واسع شوية جيبة مسلا او حاجة زي كده اكيد الناس يعني عندها فكرة شافت صور زي دي
وممكن تبقى حاطة ميك اب عادي او يعني آآ مش ملتزمة اوي ممكن طرحة صغيرة ممكن يبقى لبس ضيق من فوق او بس هي جيبة واللبس شكله جميل جدا وملفت
وآآ يعني بنقول يا جماعة الكلام ده آآ يعني انتم شايفين ان ده ايه ده دعوة فبيقولوا اه دي دعوة ان احنا كده بنشجع البنات البنات لبسها صعب جدا وبتلبس بنطلونات ولبس مقطع وكده. فاحنا كده بنشجع البنات وبندعو البنات للحجاب
ماشي آآ يعني خلينا ايه يعني انا ما عنديش مشكلة ان دي حاجة مسلا غلط بتحصل فاحنا بنقول يا جماعة دي حاجة غلط واحنا معترفين ان احنا مخطئين لكن بلاش
نقوم ايه ملبسينها كده آآ ثوب الدعوة ان احنا كده بندعو الى الله واحنا كده بنحبب الناس في الحجاب. حجاب ايه اولا ده ده يعني يعني هل ده حجاب يرضي ربنا سبحانه وتعالى
يعني هل ده الحجاب الشرعي ان واحدة تبقى لابسة اللبس هو اصلا الحجاب بقى في نفسه زينة هو اصلا ده زينة يعني الموضوع فيه كزا مشكلة منها ان ده اصلا يعني ده في مواصفات الحجاب اللي هو لا يصف ولا يشف لا يكون زينة في نفسي مواصفات الحجاب المعروفة والاحتشام
الحياء آآ ده منافل ده تماما ان تبقى واحدة واقفة بتتصور بشكل معين انا مليش دعوة ان الموضوع منتشر وان الناس كلها بتعمله وان الناس كلها بتهاجم آآ اللي بيدور على الحق واللي بيدور على الدين هيفهم ان احنا بنقول
يا جماعة دي بديهيات دي حاجات اساسية سبحان الله حاجة صعبة جدا ان انت توضح للناس حاجة هي اصلا واضحة. يعني ما ينفعش ان احنا يا جماعة نوصل للمرحلة دي ان احنا بقينا بنجادل في حاجة من المسلمات
هل ده حجاب يرضي ربنا؟ ان واحدة تبقى لابسة متزينة ولابسة مش عارف ايه ولابسة لابسة جيبة خلاص انا كده يعني لبست جيبة بقى كده خلاص ده الحجاب الشرعي اه سبحان الله
فمشكلة الموضوع اولا ان الصور متاحة لاي حد يشوفها متاحة لاي حد يشوفها يدخل شباب البر والفاجر اي حد يدخل يتفرج على الصور هتقول لك طيب ايه المشكلة؟ طب ما احنا بنمشي في الشارع
والناس بتشوفنا واحنا ماشيين في الشارع آآ لا في فرق بين ان انت حضرتك اتصورتي ونزلتي صورة باللبس الجميل المتزين الحلو ده وحاطة الميكب الخفيف برضو الميكب الاسلامي الجميل والجي بقى الجميلة وممكن تبقى رجليها باينة من تحت ما فيش مشكلة ممكن يبقى لابسة يعني الكم كده
متشال ما فيش مشكلة برضو والطرحة صغيرة كده ده برضه ده حجاب اسلامي ده حجاب شرعي. تمام في فرق بقى بين وانت ماشية في الشارع مرور عابر كده في وسط الناس ووسط الشباب فرق بين ان احنا هنجيب بنت اللي هي لابسة الحجاب اللي هو اللي هي
بتوع الحجاب شرعي ده ونوقفها في وسط ايه؟ خمس شباب كده. خمس شبان. وتقف لمدة خمس دقايق او عشر دقايق مش اكتر من كده. اقفي بس في وسطهم وهم يتفرجوا عليك
ما انت لابسة حجابك اللي هو الحجاب الشرعي. وتقفي بس في وسطهم كده وكل واحد بيدقق ويبص ومركز وبيعمل زوم في فرق بين المرور في الشارع مرور عابر ان انت نازلة نازلة من بيتك المفروض ان انت تلتزمي بحجابك الشرعي. لان اما انت نازلة من البيتك
آآ آآ بتاخدي حسنات على الطاعة اللي انت ملتزمة بها واما بتاخدي سيئات على كل شاب بيبص لك. هو يغض بصره. ايوة هو يغض بصره هو يتعاقب علشان هو بيبص على الحرام. وانت هتتعاقبي عشان خليفتي امر ربنا سبحانه وتعالى
حلو اه اه فرق بين المرور العابر اللي في الشارع وانت نازلة الجامعة نازلة الشغل نازلة اي ايا كان فرق بين الصورة اللي بتتحط الصورة اللي بتتحط واحد ممكن يعمل زوم يدخل على العينين يدخل على ايا كان يعمل زومة هو براحته الصورة قدامه
ده النزر التدقيق ده ده يعني ما فيش عاقل يختلف ان ده حاجة آآ حرام. ان انت اللي حطيتي الصورة فانت دلوقتي اي حد بيدخل انت اللي حاطة السور. بتقولي اي حد اتفرج
الشاب هيدخل هو هيأثم لان هو ما غضش بصره. لكن انت برضه هتأثمي. احنا مش هنقعد بقى ايه اشمعنا هو يغض بصره. احنا ما عندناش ده احنا ما عندناش ده
احنا عندنا ان هو هيعاقب وانت تعاقبي هو ياخد حسنة على غض بصره وانت تاخدي حسنة على التزامك بالحجاب انما خليكي انت في ورقتك خليكي في ورقتك دي نقطة النقطة التانية
ان احنا بندعو البنات للحجاب وبنحببهم في الحجاب. انت مش شايف البنات؟ لا هو احنا عمرنا ما سمعنا ان آآ جت مسلا الصحابيات عملوا آآ هنعمل مسلا آآ آآ يعني آآ فاشون آآ مش عارف ايه
آآ استعراض ازياء وطلع بقى الصحابيات لابسين بقى الحجاب الشرعي عشان المشركات يشوفوا الحجاب الجميل بتاعنا فيحبوا الاحتشام ويحبوا لأ ما سمعناش عن ده الحمد لله. ما سمعناش عن ده
احنا الدعوة قال الله قال رسول الله اه ربنا بيقول كزا وده امر من ربنا سبحانه وتعالى انا ما ليش اختيار انا عبد انا بقول سمعنا واطعنا انا مش هتحجب علشان الحجاب هيخلي شكلي حلو. لا
يعني انا مش هصلي عشان الصلاة هتخليني شكلي طيب. مش لا انا بعمل كده ايه؟ امتثال لامر ربنا سبحانه وتعالى. اه ممكن اخد آآ سواب دنيوي ما فيش مشكلة لكن انا في الاصل عبد
مش هينفع هاربط الحجاب عند البنات في الزمن اللي احنا فيه ده اقول لها لا اتحجبي عشان يبقى شكلك حلو. هي اصلا مش ده المقصد هتقول لي يعني انت عايزنا نبقى ماشيين مبهدلين والاسلام ما قالش كده والمفروض ماشي وانا ما قولش يعني انت ليه بتاخديني للناحية التانية؟ يعني ليه تاخديني
انت عايزنا نبقى ماشيين مبهدلين انا ما قلتش تمشي مبهدلة ولا حاجة البسي لبس محتشم بتلبسي عباية تلبسي عباية غالية جدا وشيك جدا بس مش ضيقة عباية واسعة ومحتشمة دي سخمار البي سي النقاب بتاعك البسي اغلى شنطة انت عايزة تشتريها براحتك البسي احسن جزمة عايزة تشتريها غالية
جدا البسي احسن ساعة. يعني بلاش ناخد الموضوع في قصة ايه؟ انت عايزنا نلبس لبس مبهدل ونمشي مبهدلين. لأ ما حدش قال كده ما حدش قال كده ماشي؟ ربنا سبحانه وتعالى يحب ان يرى اثر نعمته على عبده. بس في فرق بين ان انا نازلة لابسة لبس ملفت الحجاب في نفسه زينة
ولبس ايديق والمرة دي الطرحة كده والبتاع الفرق بين ان انا اه بمتسل لامر ربنا وبلبس لبس شيك جدا ولبس مهندم ولبس محترم بس لبس على الشرع وده موجود يعني
ماشي دي النقطة التانية النقطة التالتة يا جماعة ان ان ده بيسبب فتنة لما لما يبقى فيه اكونت عليه مسلا ميت الف متابع ومتابعة وفي بنات هي نفسها ان هي تلبس النقاب ونفسها تلبس عباية ونفسها تزبط لبسها وتاخد خطوات وتوسع لبسها تدخل تلاقي هو ده الحجاب
وتلاقي البنات لابسة متصورة بشكل معين وبطريقة معينة اه شكلها مفتن بيسبب فتنة. بنات كتير بتتفتن بسبب ده. ده هيبقى ده هيبقى في ميزان مين يعني لما النبي عليه الصلاة والسلام قال من دعا الى هدى فله اجره واجر من عمل به
اه الى يوم القيامة من غير ان ينقص من اجورهم شيء. ومن دعا الى الضلالة فعليه وزرها وزر من عمل به الى يوم القيامة من غير ان ينقص من اوزارهم شيء
يعني لما انت دلوقتي بتنزلي الصورة دي كل واحدة بتشوف الصورة تبقى عايزة تقلدك وتبقى عايزة تبقى النموزج ده وتبقى عايزة تبقى شبهك انت مش الدين يعني النموزج اللي انتم قدمتوه ده ده مش نموزج الحجاب الشرعي اللي يرضي ربنا
الله سبحانه وتعالى ده مش نموزج الحجاب الشرعي اللي يرضي ربنا سبحانه وتعالى فلما يتصدر النموزج ده للناس والناس تقلده كل اللي جاي في ميزان حسنات ده كل اللي جاي في ميزان آآ حسنات او في ميزان سيئات. لو بيدعوا الى خير بيدعوا الى الطاعة في ميزان حسناته. بيدعوا الى آآ حاجة آآ تفتن الناس
وتضيع الناس عن دينها والناس اصلا مش ناقصة ده يبقى في ميزان السيئات الامر خطير الامر محتاج ان احنا نتقي الله اه ما فيش مشكلة ان احنا غلطنا وان احنا والله اه هي اصلا شهوة عند النساء والشيطان بيستهدفها حب ابداء الزينة
ان احنا عايزين يبقى شكلنا حلو وشكلنا جميل جميل احنا غلطانين زي سيدنا ادم قال قال ربنا ظلمنا انفسنا وان لم تغفر لنا وترحمنا لنكنن من الخاسرين. اعترفت اعترفت ان انا غلطان. ماشي؟ قال تعالى والذين اذا فعلوا فاحشة
اه او ظلموا انفسهم ذكروا الله فاستغفروا لذنوبهم ومن يغفر الذنوب الا الله ولم يصروا على ما فعلوا وهم يعلمون. انا مش مصر وانا معترف ان انا غلطان. تمام فرق بين ده وفرق بين ان انا اقول لا والله ده انا كده بدعو للحجاب وانا كده آآ انتم متشددين وانتم متزمتين وانتم عايزينا نمشي مش عارف ايه وعايزين ترجعوا المرأة
الكلام ده يا جماعة ده مش ده مش كلام ده مش كلام مسلمين ده مش كلام واحد بيستسلم اسمه مسلم مستسلم لامر ربنا سبحانه وتعالى. يعلم ان ربنا سبحانه وتعالى عليم حكيم
ان الشرع ده جاي رحمة لنا لما البنت تلبس حجابها وتمتسل لامر ربنا. ومين مين اللي هيستفيد مين انت يعني بتعادي مين؟ يعني بتعادي مين هو يغض بصره اشمعنى بلاش النبرة دي انت بتعادي نفسك. انت بتضري نفسك
ربنا سبحانه وتعالى قال وان يهلكون الا انفسهم وما يشعرون. انت كده بتضيعي نفسك. بتضيعي نفسك انت لما تدخلي القبر. لما هتقفي بين يدي الله يوم القيامة هتسألي عن ده
ولما هتلتزمي بامر ربنا انت اللي هتستفيدي. انت ان احسنتم احسنتم لانفسكم وان اسأتم فله لما انا هعند دلوقتي ولأ ومش هتحجب وانا حرة وانا وهو يغض بصره وانا امشي براحتي
ماشي خلاص استفدت ايه بقى هو يا ستي خد زنب طب انت استفدت ايه اه هل كده احنا يعني ضحكنا على ربنا سبحانه وتعالى شرع شرع شرع شرع وشرع ربنا فيه رحمة فيه حكمة بلاش نخلي الشرع شكله وحش بلاش نخلي شرع ربنا فيه خنقة وضيق
والله كل ما الانسان بيبعد عن ربنا كل ما الخنقة بتزيد وكل ما اه حياته بتبوظ وكل ما اخرته بتبوز والله المستعان اه نصيحة نصيحة للناس القائمين على الاعمال دي
آآ تتقي ربنا سبحانه وتعالى. تتقي ربنا وما تفتنش الناس. فرق بين ان انا اكون عندي انا نفسي مشكلة بعمل زنب. فرق بين ان انا اكون بفتن الناس. وبادعوا الى المعصية دي
ماشي؟ وبلاش نلبس الموضوع اه ثوب ان ده والله يا جماعة احنا بندعوا للحجاب واحنا مش عارف لا بلاش بلاش الدخلة دي يعني دي ممكن تدخل على الناس بس الحاجات دي ما بتعديش على ربنا سبحانه وتعالى
الحاجات دي ما تعديش على ربنا فبلاش نتحايل على الشرح. بلاش نسمي الامور بغير اسمائها ده ما يرضيش ربنا سبحانه وتعالى. حجاب يعني حجاب. بتلبسي الحجاب والله انا بتحجب مش عشان انا شكلي حلو. لا انا بتحجب عشان ربنا امرني بالحجاب. عشان ده ديني. عشان ده
اسلامي عشان ده اللي هيدخلني الجنة واللي هينجيني من النار. عشان ده اللي هيخليني في القبر ما اتعزبش يخليني انعم في القبر. ده اللي هيخلي ربنا يرضى عني. ده اللي هيخلي النبي عليه الصلاة والسلام يرضى
ويخليني يوم القيامة اشرب من يد من يد النبي صلى الله عليه وسلم اه على الحوض اللي يبقى فخور بيا ده اللي هيخليني ابقى شبه امهات المؤمنين ماشي الله المستعان. ربنا يا رب يهدينا ويتوب علينا. واحنا فرصة داخلين على رمضان
في رمضان الواحد اه يرجع لربنا سبحانه وتعالى ويراجع حساباته ويفكر والدنيا زائلة. الدنيا دي كلها زائلة مش هينفعنا ان احنا آآ يعني انا عارف ان حد يقول انت دلوقتي كل شوية تتكلم في الحجاب اه كل شوية نتكلم في الحجاب
احنا كل شوية نتكلم في الحجاب. لان الواقع صعب والفتنة صعبة وفعلا البنت اللي بتحافظ على حجابها دلوقتي دي آآ ربنا يجازيها كل خير وجزاءها عند ربنا سبحانه وتعالى على قدر المشقة والتريقة والسخرية اللي هي بتاخدها. وعلى قدر الفتن اللي حواليها. فاحنا اه هنتكلم في الحجاب
احنا هنتكلم في الحجاب. ويعني آآ الله المستعان نصيحة للناس والله انا حريص آآ المستشار مؤتمن والنبي عليه الصلاة والسلام قال ادي له النصيحة الواحد بيحزن لما بيشوف الحاجات دي
واحنا نتمنى ان احنا يعني الناس كلها تمتثل لاوامر ربنا سبحانه وتعالى وهدفنا ان احنا لما بننصح ان هدفنا ان احنا يا جماعة بنشد بعض ان احنا يا جماعة احنا ما فيش حد احسن من حد احنا عايزينكم
آآ واحنا وانتم ندخل الجنة يعني الله المستعان ربنا يهدينا ويتوب علينا ويتوب على شباب المسلمين ويهدي بنات المسلمات للحجاب جزاكم الله خيرا اه معزرة على الاطالة. السلام عليكم ورحمة الله وبركاته